Romberggata skole

Romberggata 4 (tidligere kjent som Romberggata skole mellom 1886 og 1984, og Larvik rådhus mellom 1988 og 2020) er en bygning og en tidligere skole i Larvik. Den ble anvendt som byens «almueskole» fra 1886, senere kjent som Rombær'n. Skolen hadde 18 klasserom, gymsal og kontorer. Det var et strengt skille mellom jenter og gutter. De holdt til i hver sin halvdel av skolen og hadde hver sin skolegård: jentene ovenfor og guttene nedenfor. Det fantes ikke blandingsklasser.

Under den andre verdenskrig beslagla tyskerne deler av bygningen. 1968-1984 fungerte den som ungdomsskole. I 1984 ble skolen nedlagt. Blant rektorene kan en nevne Odd Arne Gulvik, Jostein Gule og Tor Buaas.

Ingvar Ambjørnsen omtalte den som Kugata skole i romanen Hvite niggere.

Ombyggingen til rådhus foregikk i samband med kommunesammenslåingen mellom Larvik, Stavern, Brunlanes, Hedrum og Tjølling, som fant sted i årsskiftet 1987/88.

 Referanser 

 Kilder 
Nyhus, Per: Larvik A-Å, s. 482
Vestfoldskolen gjennom 250 år : 1739-1989 s.42,80-89

Kategori:Byggverk i Larvik
Kategori:Rådhus i Norge